Lena estió a ganadora d'o concurso de talentos Unser Star für Oslo ("A nuestra estrela ta Oslo"), a final d'o qualo se fació o 12 de marzo de 2010. A victoria le dió dreito a representar a Alemanya en o Festival d'Eurovisión con a canción "Satellite", escrita por os compositors Julie Frost y John Gordon. Ista canción, chunto con os temas "Bee" y "Love me" (ista zaguera escrita per ella mesma con Stefan Raab) ocuporon as tres primeras posicions en o iTunes Store alemán o día dimpués d'a final nacional. O día 29 de mayo de 2010 se proclamó ganadora d'o Festival d'a Canción d'Eurovisión, celebrato en Oslo, con 246 puntos.